Paljudel inimestel võib näha kaelas või kõrvas risti. See on üsna levinud ehteasi ning me oleme sellega nii harjunud, et ei pane tähelegi. Me  oleksime ehk enam imestunud, kui keegi kannaks kaelas väikest giljotiini, võllapuu või elektritooli kujutist. Rist on samasugune surmanuhtluse täideviimise riist. See on üks julmemaid surmamisviise, mida inimesed välja on mõelnud. Risti löömine oli nii julm hukkamisviis, et Rooma impeeriumis keelati see aastal 315. «liigse ebainimlikkuse» tõttu.